# Butxaca

La butxaca és una petita cavitat amb folre incorporada a una peça de vestir, a una cartera, etc., que serveix per a desar-hi objectes personals d'ús ordinari i freqüent, com les claus, els diners o papers; generalment estan constituïdes per un saquet, sigui cosit pla a la part exterior de la roba o cuir, entre d'altres.

## Citacions

* Els diners sempre existeixen només canvien les butxaques.
    (en anglès) Money is always there but the pockets change.
       Wars I Have Seen, 1945. — Gertrude Stein
* Tens una pistola a la teva butxaca o només estàs content de veure'm?
    (en anglès) Is that a gun in your pocket, or are you just happy to see me?
       — Mae West
* Desitjo per a tu més tresors que butxaques.
       Desitjo per a tu, 2015. — Amy Krouse Rosenthal

## Dites populars

* A Fortià ja'ls acaben d'atrapà, A Castelló ja'ls tenen al sarró. A Vilasacra ja'ls tenen a la butxaca.(català antic)
* A la butxaca del jugador no li poses [o li busques] lligador.
* Allò que perd la butxaca, el cos ho guanyar.
* Amb la dona bona cara i les mans a la butxaca.
* Amic fins a la mort si a la butxaca no em fas toc.
* Bé amb Déu, i pa en butxaca.(Men.)
* Bona nit, quatre puces en el llit, la més grossa en la butxaca, i la més flaca en el melic.
* El millor parent és tenir un duro a la butxaca.
* El que diu la meua boca, ho manté la meua butxaca.
* El que la modista erra, la butxaca ho paga.
* El sastre més honrat, d'uns calçons se'n queda l'olla, els camals, les butxaques i els botons.
* En el seu lloc cada cosa, i els diners a la butxaca.
* Gràcies, en la butxaca me les alce.
* I es darrer mot diu butxaca.(Men.)
* Jugador de bot, pagador de butxaca.
    (var.) Jugador de botet, li rasca el bolsillet.
* L'erisipela es cura portant a la butxaca un cavall de mar.
          L'erisipela és una afecció de la pell.
* L'escudella és bona pel cos i per la butxaca.
    (var.) L'escudella manté el cos i la butxaca
* La regla manté el cos i la butxaca.
* Lo que la boca erra la butxaca ho paga.
* Massa oli a la plata, cou al coll i a la butxaca.
    (var.) L'oli cou al coll i a la butxaca.
* Metge de gran casaca, poca saviesa i molta butxaca.
* Portar una castanya a la butxaca, cura el mal de cap i les morenes.
* Qui gasta tot lo que té butxaca no ha de menester.
* Qui no té butxaca, tota cosa li escapa.(Empordà)
* Qui porta pell de serp a la butxaca veu les trampes de qui fa joc de mans.
* Ric i rac, però en la butxaca no en canta cap.
* Si la butxaca no sona, els músics no poden tocar.
* Si la sequera és tanta, tota butxaca espanta.
* S'ham de plata és una alaca que et posa la mar dins sa butxaca.
* Tot això a la caixa i la clau a la butxaca.
* Un duro a la butxaca és un bon amic.(Morella)
* Un fallo que mina la moral i buida la butxaca.
* Un mort, quatre ferits i les butxaques plenes.

## Frases fetes i locucions

* De butxaca.
          De petites dimensions.
* Dur una cosa a la butxaca.
          Tenir-la feta, acabada, haver-la aconseguida.
* Escurar la butxaca a qualcú.
          Prendre-li tots els diners.
* Gratar-se la butxaca.
          Fer despesa, treure diners.
* Riure per ses butxaques.(Mall.)
          Riure molt.
* Tenir algú a la butxaca.
          Tenir-lo conquistat, tenir molta d'influència damunt ell.
* Tenir la butxaca calenta.(Cat.)
    (var.) Anar calent de butxaca.
          Esser molt ric.
* Tenir la butxaca foradada.
          Ésser malgastador.
* Tenir les butxaques plenes (d'algú o de qualque cosa).(Llofriu)
          Estar-ne molt cansat.

## Referències

* ↑ Ratcliffe, 2018.
* ↑ Lewis, Jone Johnson. «Mae West Quotes». About Women's History. About.com, cop. 2012. Arxivat de l'original el 1482374534. [Consulta: 13 agost 2012].
* ↑ Krouse, Amy. Desitjo per a tu. Barcelona: B de Blok, 2017. ISBN 9788416712267.
* ↑ Vila i Medinyà, 2010, p. 481-496.
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 4 octubre 2024].
* 1 2 3 4 5 6 7 8 9 10 11 Alcover, Antoni M.; Moll, Francesc de B. «Butxaca». A: Diccionari català-valencià-balear. Barcelona: IEC, 2002.
* ↑ Parés i Puntas, 1999.
* 1 2 Cinc mil refranys catalans i frases fetes populars, 1965.
* ↑ Alcover, Antoni M.; Moll, Francesc de B. «Oli». A: Diccionari català-valencià-balear. Barcelona: IEC, 2002.
* ↑ Viladot-Puig, J. El Refranyer de Joan Viladot. Lleida: Pagès editors, 2003. ISBN 849779074X [Consulta: 1545542003].
* ↑ Alcover, Antoni M.; Moll, Francesc de B. «mort». A: Diccionari català-valencià-balear. Barcelona: IEC, 2002.
* 1 2 3 «Butxaca». Diccionari de la llengua catalana de l'IEC. Barcelona : Institut d'Estudis Catalans.

## Bibliografia

* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Ratcliffe, Susan (ed.). Oxford Essential Quotations (en anglès). Oxford University Press, 2018 [Consulta: 4 octubre 2024].
* Vila i Medinyà, Pep «Un recull de modismes empordanesos recollits pel folklorista reusenc Cels Gomis Mestres (Figueres, 1883)». Annals de l'Institut d'Estudis Empordanesos, Vol. 41, (2010), pàg. 481-496. DOI: 10.2436/20.8010.01.46.